《次韵汪以南閒居漫吟十首》
元代·方回

渴心望古人，无井可不凿。
但勤驽马驾，定胜屠门嚼。
长怀谪仙翁，英爽谢冥漠。
兹山肯神游，曷日旌{旗其换童}落。
惚恍琴高鱼，飘摇子晋鹤。
空余泣鬼诗，光燄耿如昨。
升天人有分，换骨岂无药。
舐鼎化鸡石，此语君勿噱。
读书三万卷，太白亦可学。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。